המשלחת הראשונה אותה שלחה בורקינה פאסו, אל המשחקים בברצלונה כללה שלושה ספורטאים, מרים כוח, רוכב אופניים ומתרה נוסף שהתחרה באופניים גם כן, ובתחרויות הג'ודו. כל המשלחות אותן שלחה המדינה לאולימפיאדות הנכים מעולם לא עלו על שלושה ספורטאים, וספורטאיה של בורקינה פאסו מעולם לא זכו במדליה פאראלימפית.
בנג'מין בראט
בנג'מין בראט (באנגלית: Benjamin Bratt; נולד ב-16 בדצמבר 1963) הוא שחקן קולנוע וטלוויזיה אמריקאי, מועמד פרס אמי על תפקידו בתור הבלש ריי קרטיס בסדרה "חוק וסדר".
התפרסם בקולנוע בעקבות משחקו בסרטים "איזה מין שוטרת", "יצרים בדם", "קאטוומן" ו"איש ההרס".
ביוגרפיה.
בראט נולד בסן פרנסיסקו לאלדי (לבית באנדה) ולפיטר בראט האב, הבן האמצעי מתוך חמישה ילדים. אמו מהגרת מפרו, ואביו אמריקאי. אחיו פיטר בראט הוא במאי וסבו ג'ורג' קליבלנד בראט היה שחקן תיאטרון בברודוויי.
למד באוניברסיטת קליפורניה שבסנטה ברברה, וסיים עם תואר בתיאטרון. כן למד בבית ספר לתיאטרון "התיאטרון הקונסרבטורי האמריקאי", אך עזב לפני שסיים את לימודיו, לטובת תפקיד ראשון בסדרת טלוויזיה, בשנת 1987.
קריירת משחק.
קולנוע.
החל את דרכו בקולנוע בדרמת הפשע "שוטר אחד טוב" בשנת 1991. ב-1993 התפרסם לראשונה בדרמת הפשע "יצרים בדם" בתור פאקו אגילר, מנהיג כנופיית רחוב מקסיקני ההופך לשוטר; ובשובר הקופות "איש ההרס" בתפקיד השוטר אלפונסו גרסיה. ב-1994 השתתף בתפקידים משניים במותחנים "סכנה ברורה ומיידית" ו"נהר הפרא". ב-1996 הופיע בסרטו של אחיו הבמאי והתסריטאי פיטר בראט, "עוקב אחריי הביתה".
בראט חזר לתעשיית הקולנוע בשנת 2000, לאחר ארבע שנות היעדרות, וכיכב כשחקן ראשי בקומדיה שוברת הקופות "איזה מין שוטרת" בתפקיד הסוכן המיוחד אריק מאתיוס. באותה שנה כיכב גם במותחן העתידני "הכוכב האדום" בתפקיד הטייס לוטננט טד סנטן, וכן כיכב לצד מדונה בדרמה הקומית "הדבר הגדול הבא". בנוסף השתתף בדרמת הפשע המוערכת של סטיבן סודרברג "טראפיק", בתפקיד ברון קרטל הסמים חואן אוברגון, בעלילה המתרחשת בסן דייגו.
ב-2001 זכה להערכה רבה על הופעתו לצד אשתו טליסה סוטו בדרמה העצמאית "פיניירו". ב-2002 הופיע במותחן "העלמות מחשידה". ב-2004 שיחק בסרט גיבורי העל הכושל "אישה חתול" בתור הבלש טום לון; כן הופיע בדרמה "וודסמן" בתור קרלוס, אחיו של עבריין המין המורשע וולטר (קווין בייקון).
ב-2005 הופיע בתפקיד ראשי בדרמת המלחמה "שחרור בעורף האויב", המבוססת על הפשיטה על מחנה השבויים בקבנטואן, בתור קולונל הנרי מיוס. בנוסף שיחק בדרמה הקומית "מצוץ מהאצבע" בתפקיד השחקן מאט שרם. ב-2007 הופיע בעיבוד הקולנועי לרומן "אהבה בימי כולרה" בתור ד"ר חובנאל אורבינו. ב-2009 דיבב בסרט האנימציה "גשם של פלאפל".
בשנת 2016 שיחק בדרמת הפשע "המסתנן" לצידם של בריאן קראנסטון, ג'ולייט אוברי, ג'ייסון אייזקס ודיאן קרוגר.
טלוויזיה.
בראט התגלה לראשונה בשנת 1991 בסרט הפשע הטלוויזיוני "שרשרות זהב" שאותו כתב ג'ון טרבולטה.
זכה להצלחה המקצועית הגדולה בקריירה שלו בין השנים 1995–1999, בהן הופיע בתפקיד הבלש ריי קרטיס בסדרת הדרמה המשטרתית "חוק וסדר". ב-1999 היה מועמד לפרס אמי על תפקידו בסדרה.
ב-2005 שיחק כשחקן ראשי בסדרת הדרמה הצבאית "הפנטגון" בתפקיד מייג'ור ג'ים טינסווסקי, קצין קומנדו לשעבר המוצב כיועץ ביטחוני בפנטגון. ב-2008 הופיע במיני סדרת מדע בדיוני בהפקתם של רידלי סקוט וטוני סקוט, "זרע אנדרומדה", בתור המדען ד"ר ג'רמי סטון.
כמו כן, בשנים 2008–2009 גילם במשך שתי עונות את ויליאם בנקס, הנרקומן לשעבר, בסדרת הדרמה והפעולה "הגומל"של רשת הטלוויזיה A&amp;E.
ב-2010 הופיע בשתי הופעות אורח בסדרה הקומית "משפחה מודרנית", בתור חאוויר דלגאדו, בעלה לשעבר של גלוריה פריצ'ט (סופיה ורגרה) ואביו של הילד מני (ריקו רודריגז השני). ב-2011 התפרסם בזכות תפקידו בעונה החמישית של סדרת הבת של "האנטומיה של גריי", "מרפאה פרטית", בתור המומחה לטיפולי פוריות ד"ר ג'ק ריילי.
בשנת 2016 שיחק בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון.
חיים אישיים.
בראט ניהל בסוף שנות ה-90 מערכת יחסים מתוקשרת עם השחקנית ג'וליה רוברטס, שנגמרה באמצע 2001.
בשנת 2002 התחתן עם חברתו השחקנית והדוגמנית טליסה סוטו, אותה הכיר על סט הסרט "פיניירו". לזוג נולדו בת ובן.
ארנון מגן
ארנון מגן (10 באפריל 1924 – 11 בינואר 2012) היה עיתונאי, סופר ומתרגם ישראלי.
ביוגרפיה.
מגן נולד בשם ארנסט מגנוּס (בגרמנית: Ernst Magnus) בהמבורג שבגרמניה, בן לרודולף ולילי מגנוס. ב-1935, בימי גרמניה הנאצית, כשהיה בן 11, עלה לארץ ישראל עם הוריו ואחותו חוה, ושנה לאחר מכן עברת את שמו לארנון מגן. גדל בקיבוץ גן שמואל ועבר לקיבוץ גבעת ברנר. בשנת 1953 כתב את המנון הקיבוץ, לרגל 25 שנים להקמתו. ב-1954 נישא לבת קיבוץ, לילית לבית לוינסון, אחות במקצועה. באותה שנה נולד בנם הבכור הלל. בני הזוג נפרדו ב-1957, והוא נישא ב-1964 לאילנה לב. נולדו להם שלושה ילדים: הדס (1965, עיתונאית), אבנר (1968, פרופסור למדעי המחשב באוניברסיטת טורונטו, נהרג בתאונת טיפוס הרים באלסקה ב-2010), ועידו (1974).
מגן המשיך להתגורר בגבעת ברנר. חיבר מספר שירים עבור "רביעיית גבעת ברנר" ואחרים במהלך שנות ה-60. עבד כעיתונאי בעיתון "למרחב". לאחר סגירת העיתון, בשנת 1971, עבר לעיתון "דבר", וכיהן כסגן עורך ב"דבר לילדים" בשנות ה-70. לאחר מכן שימש ככתב מדעי בעיתון "דבר"; במסגרת זו ראיין מדענים בעלי שם, בהם הנס בתה, חתן פרס נובל לפיזיקה.
בנוסף עבד מגן כמתרגם מאנגלית לעברית; תרגם בין השאר את ספרו של מרטין גילברט "אושוויץ ובעלות הברית" (1988), ואת ספרו של בני מוריס "לידתה של בעיית הפליטים הפלסטינים 1947–1949" (1991).
ב-1976 כתב לצד יצחק גילון ז'לינסקי וארנסט מרקוביץ את הספר "תולדות התעשייה הכימית בארץ". ב-1977 פרסם ספר עיון היסטורי, "זה קרה ביום... 32 מאורעות בתולדות העמים" (הוצאת הקיבוץ המאוחד); בספרו הוא מתאר 32 אירועי שיא לאורך ההיסטוריה. ב-1992 השתתף בכתיבת ספרו של גד ברזילי, "דמוקרטיה במלחמות: מחלוקת וקונצנזוס בישראל". ב-2008 פרסם אוטוביוגרפיה, "יומנו של אופטימיסט".
מגן נפטר ב-2012 ונקבר בבית הקברות גבעת השלושה.
משה לוריא
הרב רפאל משה לוריא (תרצ"ז, 1937 - כ"ז בכסלו תש"ע, 14 בדצמבר 2009) היה רב ומקובל ישראלי.
תולדותיו.
נולד בטבריה למרדכי יחיאל לוריא, חסיד סלונים. למד בישיבת בית אברהם-סלונים בירושלים.
מגיל שלושים כיהן כראש ישיבת "לפלגות ראובן" בירושלים. אז גם הוציא לאור את סדרות ספריו "אספת שיעורים" ו"אבני שהם" על סוגיות הש"ס.
בסוף שנות ה-80 עזב את ראשות הישיבה לטובת מפעל חייו החדש - העיסוק בתורת הקבלה ובכתבי האר"י הקדוש. הוא הצטרף לישיבת המקובלים "שער השמים" ונעשה לאחד מראשיה, ומסר שם שיעורים למעלה מעשרים שנה. הוציא את סדרת חיבוריו "בית גנזי" הכוללת כחמישים ספרים.
שיטתו של הרב לוריא היא בשילוב תורת האר"י עם תורת הבעש"ט. חלק מספריו תורגמו לשפות נוספות, ובהן אנגלית, רוסית, וצרפתית.
נפטר מאירוע מוחי ברחבת הכותל המערבי, שם נהג להתפלל מדי בוקר עם הנץ החמה, יחד עם מניין מקובלים.
בין אחיו, הרב ישראל לוריא, מראשי ישיבת בית אברהם, מחבר הספרים "נתיבי ישורון" וחתנו של ה"נתיבות שלום", והרב מאיר לוריא, ראש כולל חלקת יעקב (ברייש) וראש ישיבת באבוב בבני ברק ומחבר הספרים "שערי ריבית", "שערי שבת" ו"שערי דעה".
סחוס הקיתון
שלב
תולעת טבעתית
דוד פינס
פונקציה סימטרית
במתמטיקה, פונקציה סימטרית היא פונקציה בכמה משתנים, שערכה אינו משתנה כאשר מחליפים את סדר המשתנים. הדוגמה הבולטת ביותר היא פולינומים סימטריים, אבל גם פונקציות כגון formula_1 הן סימטריות. אם הפונקציה אנליטית, תנאי הסימטריה קובע שהיא מתחלקת בכל אחד מההפרשים formula_2, ולכן במכפלה שלהם שהיא הדיסקרימיננטה הפורמלית באותם משתנים.
לפעמים מתייחס הביטוי לפונקציות בשני משתנים דווקא, ואז תנאי הסימטריה מצטמצם להנחה formula_3.
לכל פונקציה f ב-n משתנים יש חבורת סימטריות, הכוללת את התמורות formula_4 השומרות על הפונקציה: formula_5. משפט לגרנז', שזה היה תוכנו המקורי, 60 שנה לפני שהומצאה תורת החבורות, קובע שמספר הפונקציות שאפשר לקבל מפונקציה נתונה על ידי החלפת משתנים מחלק את n עצרת. פונקציה סימטרית היא כזו שאי אפשר לקבל ממנה אף פונקציה חדשה, אבל גם כאשר הפונקציה נהנית מסימטריה חלקית, כלומר, כשיש לה חבורת סימטריה גדולה יחסית (גם אם אינה חבורת הסימטריות המלאה), היא עשויה להקרא סימטרית.
פונקציה סופר-סימטרית הוא פונקציה במשתנים formula_6 ו-formula_7, שהיא סימטרית בכל קבוצת משתנים בנפרד, וכך ש-formula_8 אינו תלוי במשתנה t. פונקציות אלה קשורות להצגות של סופר-אלגברת לי formula_9, בדומה לקשר בין פונקציות סימטריות להצגות (הפולינומיות) של formula_10.
מחוברות
דולפין (מנהל קבצים)
דולפין (באנגלית: Dolphin) היא תוכנת ניהול קבצים חופשית וקוד פתוח המיועדת לשולחן העבודה של KDE. התוכנה קיימת כברירת מחדל בגרסת KDE האחרונה (5.19), וניתנת להתקנה אף בגרסת מוקדמות יותר.
רקע.